شەفەق
نیوز/ وەڕێەوبەرایەتی پۆلیس پارێزگای هەولێر پایتەخت هەرێم کوردستان، ئمڕوو پەنجشەممە،
پەیاکردن تەرم گەنجیگ تەمەن نۆزدە ساڵان لەناو نیمچە بینایگ لەبان ری هەولێر و
کەرکوک راگەیان.
وەڕێەوبەرایەتیەگە
لە بەیاننامەیگ رەسیە ئاژانس شەفەق نیوز وت: رووژ پەنجشەممە ئاگاداری لە تەرمیگ لەناو
بینایل تەواونەکریاگ لەبان ری ناوبەین هەولێر و کەرکوک رەسیە پییان، و تیمیگ لە بەش
پۆلیس نەهیشتن تاوان نویسینگەی نەهیشتن کوشتن وەکوتپڕ روی وەرەو شوین تەرمەگە کرد.
بەیاننامەگە
وتیش: تیمەگە لێکۆڵینەوەی سەرەتایی ئەنجام دا، دەرکەفت ک تەرمەگە هن کابرایگە وەناو
ئەمین ئومێد عەبدولکەریم لە تەمەن ١٩ ساڵان، لەناو بیناگە گیانی لەدەسدایە.
بەیاننامەگە
وتیش: ئەو کابرا یە دە رووژە شوین ونوینی نیێە، وتیش: لەوەر شیوایی روخسار تەرمەگە
ئەرا پەیمانگای پزشک دادوەری کلکریا.
بەیاننامەگە
وتیش: پۆلیس دەسکردە تەواوکردن لێکۆڵینەوە ئەرا رەسین وە بندروس هووکارەیل مردن ئی گەنجە.
